కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
ధోనీ హెల్మెట్‌పై త్రివర్ణ పతాకం ఎందుకుండదు?
కోహ్లి హెల్మెట్‌పై త్రివర్ణ పతాకం ఉంటుంది. కానీ ధోనీ హెల్మెట్‌పై ఉండదు. ఇలా ఉండకపోవడానికి కారణం తెలిస్తే.. ధోనీపై అభిమానం రెట్టింపు అవుతుంది.
TNN | Updated:
Mar 7, 2018, 06:33PM IST
టీమిండియా మాజీ కెప్టెన్ మహేంద్ర సింగ్ ధోనీ మైదానంలో ఉన్నప్పుడు ఎప్పుడైనా జాగ్రత్తగా గమనించారా? అతడి హెల్మెట్&zwnj;పై త్రివర్ణ పతాకం ఉండటం చూశారా..? ఇటీవలి కాలంలో అలా చూడలేదు కదూ. సచిన్, వీరేంద్ర సెహ్వాగ్ లాంటి ఆటగాళ్ల హెల్మెట్&zwnj;పై జాతీయ జెండా ఉంటుంది. ధోనీ కంటే వెనుక వచ్చిన కోహ్లి హెల్మెట్&zwnj;పై కూడా త్రివర్ణ పతాకం సగర్వంగా తలెత్తుకు కనిపిస్తుంది. మరి ధోనీ హెల్మెట్&zwnj;పై మాత్రం ఉండదు. ఎందుకో తెలుసా?
పద్నాలుగేళ్లుగా దేశానికి ప్రాతినిధ్యం వహిస్తోన్న ధోనీ హెల్మెట్&zwnj;పై త్రివర్ణ పతాకం లేకపోవడానికి ఓ కారణం ఉంది. చట్టం ప్రకారం జాతీయ జెండా ఉన్న వస్తువు ఏదైనా కింద ఉంచడం కుదరదు. అలా చేస్తే మన జెండాన్ని అవమానించినట్లే.
ధోనీ మైదానంలో బరిలో దిగినప్పుడు ఒక్కోసారి హెల్మెట్&zwnj;ను కింద ఉంచుతాడు. నిబంధనల ప్రకారం అలా ఉంచొద్దు. కాబట్టే.. తన హెల్మెట్&zwnj;పై జాతీయ జెండాను ఉంచుకోలేదు. 2011 వరకూ హెల్మెట్&zwnj;పై త్రివర్ణ పతాకాన్ని ఉంచిన ధోని, ఆర్మీ లెఫ్టినెంట్&zwnj; హోదా పొందిన నాటి నుంచి దాన్ని పక్కనబెట్టాడు. ఇతర క్రికెటర్లు తమ హెల్మెట్&zwnj;పై త్రివర్ణ పతాకాన్ని ఉంచుకోవడం ద్వారా దేశభక్తి చాటుకుంటే.. ధోనీ మాత్రం జాతీయ జెండాను హెల్మెట్&zwnj;పై ఉంచుకోకుండానే.. తన దేశభక్తిని చాటుకున్నాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.